text: Slesvig-Holsten: Nej til grænsekontrol 
  26 maj 2011 kl. 12.22
  Politikerne i Nordtyskland beder Danmark om at genoverveje, om grænsekontrollen nu også skal skærpes.
  Landdagen i Slesvig-Holsten opfordrer enstemmigt Danmarks regering til at genoverveje beslutningen om at indføre grænsekontrol.
  Alle partier i Landdagen har vedtaget en erklæring, hvori de beklager, at Danmark vil genindføre permanent toldkontrol ved de dansk-tyske grænseovergange.
  I erklæringen siger partierne desuden, at de er bekymret for, at grænsekontrollen vil være barrierer for sammenhængen i området mellem Sønderjylland og Slesvig og i området mellem Femern og Lolland.
  